**Ministru kabineta noteikumu projekta “Par Latvijas Republikas valdības un Kirgizstānas valdības līgumu par sadarbību izglītības jomā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Par Latvijas Republikas valdības un Kirgizstānas valdības līgumu par sadarbību izglītības jomā” ir izstrādāts, pamatojoties uz Kirgizstānas puses izrādīto interesi un saskaņā ar Deklarāciju par Laimdotas Straujumas vadītā Ministru kabineta iecerēto darbību: 143.punkts “Iestāsimies par aktīvu ES sadarbību ar Austrumu partnerības valstīm, kā arī par ciešākām attiecībām ar Centrālāzijas valstīm”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Neskatoties uz to, ka līdz šim brīdim starp Latviju un Kirgizstānu starptautiskie līgumi par sadarbību Izglītības un zinātnes ministrijas pārziņā esošajās jomās nav noslēgti, abas puses (it īpaši Kirgizstāna) ir ieinteresētas stiprināt un paplašināt divpusējo sadarbību.Jāatzīmē, ka Kirgizstāna ir vienīga Centrālās Āzijas valsts, ar kuru Latvijai šāds līgums nav noslēgts.Latvijas puse atbalsta līguma noslēgšanu, jo līguma parakstīšana ir nozīmīga gan divpusējo attiecību stiprināšanai un attīstībai, gan Austrumu partnerības reģiona un Centrālāzijas valstu attiecību stiprināšanai ar Eiropas Savienību (turpmāk – ES). Latvija kā ES dalībvalsts atbalsta Kirgizstānas centienus tuvināties ES standartiem. Līguma noslēgšana ne tikai sniegs savu ieguldījumu Latvijas un ES tuvējā kaimiņu reģiona stabilitātei un izaugsmei caur izglītību un zinātni, bet arī pozitīvi ietekmēs Latvijas divpusējās ekonomiskās intereses.Ministru kabineta noteikumu projekts sagatavots ar mērķi radīt juridisko pamatojumu sadarbībai starp Latvijas Republiku un Kirgizstānu izglītības jomā.Līgumu plānots parakstīt Latvijas prezidentūras ES Padomē ietvaros 2015.gada 25.-26.jūnijā notiekošās ES – Centrālāzijas valstu augstākās izglītības, profesionālās izglītības un apmācības ministru sanāksmes ietvaros. |
| 3. | Projekta izstrādē iesaistītas institūcijas  | Projektu izstrādāja Latvijas Republikas Izglītības un zinātnes ministrija. |
| 4. | Cita informācija | Papildus saistības Latvijas Republikai šis projekts neuzliek. Līgums realizēts no Izglītības un zinātnes ministrijai piešķirtajiem budžeta līdzekļiem. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, kurām ir risināmi jautājumi par Latvijas Republikas un Kirgizstānas sadarbību izglītības jomā.  |
| 2. | Tiesiskā regulējuma ietekme uz tautsaimniecības un administratīvo slogu | Nav.  |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nav. |
| 2. | Cita informācija | Nav.  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju ietvaros.  |
| 3. | Cita informācija | Nav.  |

Anotācijas III sadaļa, V sadaļas 1. un 2. tabula un VI sadaļa – nav attiecināms.

Izglītības un zinātnes ministre M.Seile

Vīza: Valsts sekretāres vietniece-

Izglītības departamenta direktore,

valsts sekretāra pienākumu izpildītāja E.Papule

15.06.2015. 9:00

509

alina.kucinska@izm.gov.lv,

67047905